Edo Maajka

Edin Osmić (22. decembar 1978, Brčko), poznatiji kao Edo Maajka, bosanskohercegovački je reper, tekstopisac i muzički producent.

Biografija
Edin Osmić rođen je u Brčkom, gdje je odrastao i završio osnovnu školu. Godine 1992. zbog rata u Bosni i Hercegovini izbjegao je u Hrvatsku. U Zagrebu završava srednju mašinsku školu. Nakon završene srednje škole vraća se u Bosnu i Hercegovinu, u Tuzlu da bi studirao mašinstvo i kriminalistiku.

U Tuzli postaje jedan od dva MC-ja grupe "Discord" sada poznatije kao "Defence". Nakon toga, Edo Maajka, Frenkie, Casper, Hamaz i Munja osnivaju grupu Disciplinska Komisija. Demo pjesme grupe Defence postaju radijski hitovi u BiH, te njihovi koncerti u Tuzli 1999. bivaju masovno posjećeni. Nakon povratka u Zagreb snima pjesme "Minimalni rizik" i "Mahir i Alma", koje postaju hitovi na zagrebačkom Radiju 101. Nakon toga izdaje svoj prvi album Slušaj mater koji postaje masovno slušan na prostorima bivše Jugoslavije.

Izdao je 5 studijskih albuma i jedan kompilacijski album sa svojom muzičkom grupom, te je stekao status jednog od poznatijih repera i ambasadora na Balkanu, za ovu vrstu muzike. To potvrđuju i nagrade, koje je do sada primio za svoj rad. Živi i radi u Zagrebu, a od 2010. živi na relaciji Izrael (gdje posjećuje svoju zaručnicu Lilah i kćerku Yasmin) – bivša Jugoslavija.

U decembru 2004, Edo Maajka je za Radio Slobodna Evropa o svom bošnjačkom identitetu i estradnoj pripadnosti izjavio: 

Muzički stil i utjecaji na njegovu muziku
Između ostalog, Edo Maajka radi filmsku muziku i sinhronizacije za crtane filmove. Uradio je muziku za film Srđana Vuletića "Ljeto u zlatnoj dolini", te rep mjuzikl "Prosjačka opera" za Tuzlanski teatar. Posudio je glas u sinhroniziranim verzijama crtanih filmova: Legenda o medvjedu, Ledeno doba 2, Chicken Little.

Njegove pjesme često govore o: socijalnoj nepravdi, ljubavi, mržnji, ratu, nacionalizmu, ljudima, hip hop muzici, grafitima i sličnim temama.
Širok je spektar umjetnika koji su utjecali na njegovo muzičko stvaralaštvo: Rambo Amadeus, TBF, Safet Isović, Miladin Šobić, Azra, Zabranjeno pušenje, Disciplina kičme, Atomsko sklonište, Majke i Rupa u zidu.

 Nagrade 

 Porin
 Najbolji album urbane, klupske muzike "No Sikiriki" (2005)
 Najbolji spot "Pržiiiii" (2005)
 Novi izvođač godine "Edo Maajka" (2003)
 Davorin (od 2008. Indexi)
 Urbani album "No Sikiriki" (2005)
 Pjesma godine "No Sikirkiki" (2005)
 Urbana pjesma "No Sikiriki" (2005)
 Urbani izvođač "Edo Maajka" (2005)
 Vokalna saradnja: "Hajmo rušit" Frenkie i Edo Maajka (2006)
 Zlatna Koogla
 Najbolji pjevač "Edo Maajka" (2005)
 Najbolji spot "Pržiiiii" (2005)
 Najbolju web stranicu "www.edomaajka.com"(2005)
 Zlatni Dop godine - Najizvođač prema glasovima kritike "Edo Maajka"     (2005)
 Crni Mačak
 Debitant godine "Edo Maajka" (2003)
 Najbolja pjesma "Znaš me" (2003)

 Diskografija 
Studijski albumi
 Slušaj mater (2002)
 No sikiriki (2004)
 Stig’o ćumur (2006)
 Balkansko, a naše (2008)
 Štrajk mozga (2012)
 Put u plus (2018)
 Moćno (2022)

Kompilacije

 Spomen ploča (2010)
 Soundtrack 
 Zlatna Dolina (Edo Maajka)

 Singlovi 
Znaš me (2001)
Jesmo'l sami (2002)
Prikaze (2003)
Zlatna dolina (2003)
No sikiriki (2004)
Pržiiiii (2004)
Obećana riječ (2005)
Ne-mo-žeš (2005)
Mater vam jebem (2005)
To mora da je ljubav (2006)
Bomba (2006)
To što se traži (2006)
Rek'o sam joj (2007)
Gansi (2008)
Svi su ošli na more (2008)
Sve prolazi (2008)
Ove godine (2010)
Fotelja (2011)
Imaš li ti šta para (2011)
Panika (2011)
Džigera beat (2012)
Facebook (2012)

Filmografija
Dokumentarci
 Trajno nastanjeni stranac (2003)
 Sevdah o rodama (2007)

 Reference 

 Vanjski linkovi 

 Službena stranica Ede Maajke 

Kategorija:Rođeni 1978.
Kategorija:Biografije, Brčko
Kategorija:Hip hop
Kategorija:Bosanskohercegovački pjevači
Kategorija:Bosanskohercegovački emigranti u Izraelu
Kategorija:Živi ljudi